Mae **Devo** yn grŵp 'new wave' arloesol Americanaidd a ffurfiwyd ym 1972 gan aelodau o drefi Kent ac Akron, Ohio.

Cafodd Devo beth lwyddiant gyda'r caneuon *Jocko Homo* (1978) a *Whip it* (1980) a'u fersiwn o *I Can't get No Satisfaction* (1977). Er byth yn llwyddiant masnachol mawr, mae Devo wedi magu dilyniant sylweddol o ffans ac wedi chwarae dros y byd am dros 40 mlynedd.

Mae steil Devo yn cynnwys elfennau kitsch, Americana, ffuglen-wyddonol, eironi, parodi, hiwmor a sylwebaeth cymdeithasol.

Mae'r enw 'Devo' yn dod o'r syniad o 'De-evolution' hynny yw bod dynoliaeth yn estblygu yn y cyfeiriad anghywir, yn ôl yn hytrach nag ymlaen.

Mae anthem Devo, *Jocko Homo*, yn barodi ar ddadl *Jocko-Homo Heavenbound* (1924) gan B. H. Shadduck sydd yn gwrthod syniadaeth Charles Darwin. Mae'r gân yn cynnwys y geiriau *"I can do what a monkey can do / God made man / But a monkey supplied the glue"* Mae nifer fawr o Americanwyr yn ddal i wrthod theori Esblygiad, cymaint â 46% yn 2012 yn ôl arolwg barn Gallup.

Cyflafan Kent State
-------------------

Roedd Jerry Casal, Mark Mothersbaugh a Bob Lewis yn fyfyrwyr Prifysgol Kent State, Ohio pan, ar 4 Mai 1970, bu'r *Kent State shootings*. Saethodd y National Guard bedwar o fyfyrwyr di-arfog a oedd yn protestio yn erbyn rhyfel Fietnam. Mae ffotograff o fyfyriwr yn gorwedd yn farw gyda merch yn sgrechian wrth ei ochr bellach yn un o ddelweddau eiconig y cyfnod. Yn ffrindiau i'r rhai a laddwyd cafodd y digwyddiad argraffiad dwfn ar eu hagwedd tuag at y 'freuddwyd Americanaidd'

Mewn cyfweliad yn 2010 dywedodd Jerry Casal: 

> *"All I can tell you is that it completely and utterly changed my life. I was a white hippie boy and then I saw exit wounds from M1 rifles out of the backs of two people I knew. Two of the four people who were killed, Jeffrey Miller and Allison Krause, were my friends"*
> 
>

Ffufio Devo
-----------

Ffurfiwyd Devo ym 1973 gan y brodyr Casale, Bob Lewis a'r brodyr Mothersbaugh gyda aelodaeth y band yn amrywio nes setlo ar Gerald a Bob Casale. Bob Mothersbaugh Alan Myers ar ddrymiau a barodd am y deg mlynedd ganlynol.

Yn 1976 cafodd y ffilm fer *The Truth about De-Evolution* wobr a bu diddordeb yn y band gan gwmni Warner a hefyd David Bowie. Ryddhawyd eu sengl cyntaf "Mongoloid" / "Jocko Homo".

Er i David Bowie dangos diddordeb yn gweithio gyda Devo roedd Bowie yn rhy brysur.

Devo, Atlanta, 27 Rhagfyr, 1978
Teithiodd y band yn Ewrop gan ennill mwy o ddiddordeb fel rhain o'r fudiad newydd 'punk' na chawsont yn yr Unol Daleithiau. Cafodd eu record hir cyntaf *Are* *We Not Men? We Are Devo!* ei gynhyrchu gan Brian Eno yn yr Almaen ym 1978.

Yn 1980 cafodd y band eu llwyddiant masnachol mwyaf pan gyrhaeddodd y gân *Whip it* yn rhif 14 yn siartiau'r Unol Daleithiau. Dangoswyd fideo y gân yn aml ar y sianel MTV newydd.

Gwerthwyd yn uchel y recordiau hir *Freedom of Choice* (1980) a *New Traditionalists* (1981) ond ers hynny ni fu'r recordiau yn cyrraedd y siartiau. Arhosodd Devo yn fand cwlt yn berfformio'n gyson o amgylch y byd i'w ffans brwd.

Mae Devo wedi gwneud sawl ffilm ac mae'r aelodau wedi gwneud nifer o draciau ar gyfer ffilm a theledu. Yn 2011 dywedodd Gerald Casale ei fod yn gweithio ar sioe cerddorol Devo ar gyfer llwyfan Broadway.

Bu farw Alan Myers yn 2013 a Bob Casale yn 2014.

Aelodau
-------


|  |  |
| --- | --- |
| **Aelodau cyfredol*** Gerald Casale – gitâr fas, llais, synth bas (1973–1991, 1996–presennol)
* Mark Mothersbaugh – llais, allweddellau, gitâr (1973–1991, 1996–presennol)
* Bob Mothersbaugh – gitâr, llais(1974–1991, 1996–presennol)
* Josh Freese – drymiau (1996–presennol)
* Josh Hager – gitâr, allweddellau, llais cefndir (2014–presennol)
 | **Cyn aelodau*** Bob Casale – gitâr, allweddellau, llais cefndir (1973–1974, 1976–1991, 1996–2014; bu farw 2014)
* Bob Lewis – gitâr(1973–1974)
* Rod Reisman – drymiau (1973)
* Fred Weber – llais(1973)
* Jim Mothersbaugh – offerynnau taro electronig (1973–1976)
* Alan Myers – drymiau (1976–1985; bu farw 2013)
* David Kendrick – drymiau (1987–1991, byw – 2003, 2014)

  |

Hêt enwog Devo yr *Energy Dome*

Recordiau hir
-------------

* *Are We Not Men? We Are Devo!* (1978)
* *Duty Now for the Future* (1979)
* *Freedom of Choice* (1980)
* *New Traditionalists* (1981)
* *Oh, No! It's Devo* (1982)
* *Shout* (1984)
* *Total Devo* (1988)
* *Smooth Noodle Maps* (1990)
* *Something for Everybody* (2010)

Dolenni allanol
---------------

* Gwefan Devo
* Sianel Devo ar YouTube

Cyfeiriadau
-----------

1. 1 2  Long, Pat (2 Mai 2009). "Pat Long meets new wave 80s oddballs Devo, who are intent on making a comeback". *The Guardian*. London. Cyrchwyd 26 Tachwedd 2015.
2. 1 2  "Devo". AllMusic. Cyrchwyd 26 Tachwedd 2015.
3. 1 2  Ring, Julian (24 Mehefin 2013). "Devo Assemble Synthetic Blues in 'Auto Modown' - Song Premiere". *Rolling Stone*. New York City. Cyrchwyd 3 Rhagfyr 2015.
4. ↑  Aston, Martin. "Devo: Where Are They Now?" *Q*, Hydref 1995
5. ↑  Steinberg and Michael Kehler (2010), t.355
6. ↑  Reynolds, Simon (2005). *Rip It Up and Start Again: Postpunk 1978–1984*. Faber & Faber. ISBN 0571215696.
7. 1 2 3 4  "copi archif". Archifwyd o'r gwreiddiol ar 2015-08-01. Cyrchwyd 2015-07-22.
8. ↑
9. ↑  "copi archif". Archifwyd o'r gwreiddiol ar 2015-09-22. Cyrchwyd 2015-07-22.
10. ↑
11. ↑
12. ↑
13. ↑  Devo. "Official Bio". Archifwyd o'r gwreiddiol ar 2016-04-23. Cyrchwyd 2016-05-24.
14. ↑  "Alan Myers Obituary". *Rolling Stone*. Cyrchwyd 2013-07-19.
15. ↑   *David Kendrick*, adalwyd 13 August 2015

|  |  |
| --- | --- |
| Awdurdod | 
* VIAF: 305408984
* ISNI: 0000 0001 0728 4243
* GND: 10276578-9
* NKC: xx0064804

 |